b'\n_START_ARTICLE_\nPistoleto d\xc4\x97klas\n_START_PARAGRAPH_\nPistoleto d\xc4\x97klas (rus. \xd0\xba\xd0\xbe\xd0\xb1\xd1\x83\xd1\x80\xd0\xb0; angl. handgun holster)\xc2\xa0\xe2\x80\x93 nedidelis futliaras, paprastai prisegtas prie juosmens dir\xc5\xbeo ar perpet\xc4\x97s, kuriame ne\xc5\xa1iojamas pistoletas ar revolveris. Egzistuoja pistolet\xc5\xb3 d\xc4\x97klai, ne\xc5\xa1iojami pa\xc5\xbeasties srityje ar prisegti prie \xc5\xa1launies. Seniau buvo paplit\xc4\x99 pistolet\xc5\xb3 d\xc4\x97klai, kurie b\xc5\xabdavo tvirtinami prie balno priekinio lanko. Da\xc5\xbenai pistoleto d\xc4\x97klas turi specialias ki\xc5\xa1en\xc4\x97les, kuriose laikoma viena ar dvi d\xc4\x97tuv\xc4\x97s su \xc5\xa1oviniais._NEWLINE_Pistoleto d\xc4\x97klo konstrukcija priklauso nuo funkcijos. Pistoletui nuo aplinkos apsaugoti skirti d\xc4\x97klai b\xc5\xabna u\xc5\xbedari, dengiantys visas pistoleto dalis. D\xc4\x97klai, skirti greitam pistoleto i\xc5\xa1traukimui, da\xc5\xbenai dengia ne visas pistoleto dalis, juose dominuoja ne pistoleto apsaugos, o pistoleto parengimo i\xc5\xa1sitraukimui ir \xc5\xa1audymui funkcija._NEWLINE_Egzistuoja ir pana\xc5\xa1\xc5\xabs d\xc4\x97klai ma\xc5\xbeiems pistoletams kulkosvaid\xc5\xbeiams ne\xc5\xa1ioti.'